อยากทราบอ่าค่ะ ว่าเรากินยาคุมแบบ 21 มา 2-3 เดือน แล้วประจำเดือนไม่มา ตรวจที่ตั้งครรภ์ ไม่ท้อง ตรวจ 2 รอบ ที่นี้พึ่งรู้ว่าต้องหยุดยา 7 วัน พอเริ่มหยุดแล้วลืมว่าไม่ได้กินยา มีอะไรกับแฟนมา 2 วันไม่ได้ป้องกันจะท้องไหมค่ะ แล้วประจำเดือนจะมาปกติไหม ยามีผลอยู่ไหมค่ะ กินต่อได้เลยไหมหรือต้องเริ่มใหม่
สวัสดีค่ะ หากเป็นยาคุมกำเนิดชนิด 21 เม็ด เมื่อทานยาครบแล้ว ให้เว้นระยะ 7 วันก่อนที่จะเริ่มทานยาแผงใหม่ ซึ่งประจำเดือนก็จะมาในช่วงที่เว้นระยะ 7 วันนี้ แต่หากไม่ได้เว้นระยะ และทานต่อเนื่องไปเลย ก็ย่อมไม่มีประจำเดือนมาหากในตอนนี้ ได้ทานยาครบ 21 เม็ด และกำลังเว้นระยะ 7 วันอยู่ การมีเพศสัมพันธ์ในช่วงนี้ สามารถที่จะทำได้ค่ะ โดยที่ผ่านมา หากได้ทานยาทุกวัน ไม่มีวันที่ลืมทานยา ยาคุมก็จะช่วยป้องกันการตั้งครรภ์ได้มากกว่า 99% รวมถึงในช่วงที่เว้นระยะ 7 วันด้วยค่ะหลังจากนี้ ควรรอดูว่าประจำเดือนจะมาหรือไม่ หากเว้นระยะครบ 7 วันแล้ว แต่ประจำเดือนยังไม่มา ก็ควรลองตรวจหาการตั้งครรภ์ดูอีกครั้ง หากตรวจไม่พบ ก็ให้เริ่มยาแผงใหม่ต่อไปได้เลย (เมื่อเว้นครบ 7 วันแล้ว)